
Hvad  er  der  givet  os  i „Davids  Salmer“? 

Vi  kunne  i al  Korthed  besvare  dette  Spørgsmaal 
saaledes : Davids  Salmer  er  den  gamle  Pagts  Salme- 
bog. Man  bar  i den  nyeste  Tid  villet  begrænse  dette 
Svar  endnu  mere  og  har  villet  sige,  at  det  kun  er 
det  andet  Tempels  Salmebog,  altsaa  Jødemenigbedens 
efter  Landflygtigheden,  der  er  kommet  til  os.  Men  alle- 
rede længe  før  den  babyloniske  Landflj^gtigbed  udmær- 
kede Israeliternes  Gudsdyrkelse  sig  ved  deres  herlige 
Sange,  som  vare  berømte  langt  ud  over  deres  Lands 
Grænser.  „Synger  for  os  af  Sions  Sange !“  sagde  man 
til  de  landflygtige,  som  sad  ved  Babylons  Floder.  (Ps. 
137,  3).  Efterretningen  om  de  skønne  Melodier,  der 
især  ved  Festerne  lød  paa  hint  hellige  Bjerg,  og  om  hvilke 
ogsaa  de  tidligere  Profeter  vidne,  var  altsaa  ogsaa  naaet 
til  Babylons  Floder.  Og  hvorledes  skulde  disse  Salmer, 
som  Folket  i Aarhundreder  havde  levet  sig  ind  i,  være 
gaaet  tabt  i det  Par  Aartier,  som  de  ypperste  af  Folket 
nødtvungent  tilbragte  i det  fremmede  Land,  hvor  de 
med  rørende  Troskab  gemte  alt,  hvad  der  hørte  til  den 
hjemlige  Gudsdyrkelse? 

Saa  længe  Israel  har  været  Herrens  Folk,  har  det 
sunget  til  hans  Pris.  Man  har  kunnet  paavise,  at  Hym- 
ner til  Brug  ved  Gudsdyrkelsen  og  Lovsange  til  Gud- 
dommen er  det  tidligste,  hvortil  Sangens  Muse  har  begej- 
stret næsten  alle  Oldtidens  Folk.  Saaledes  er  det  ogsaa 

gaaet  med  dette  Folk,  som  jo  af  Naturen  havde  rige  Evner 
til  Poesi  og  Musik,  og  for  hvem  en  Gud  aabenbarede  sig, 
der,  som  ingen  anden,  havde  Lov  til  at  gøre  Fordring 
paa  denne  Hjertets  og  Mundens  Hyldest.  Ligesom  Mose 
og  Mirjam  ved  det  røde  Hav  efter  Ægypternes  Under- 
gang i hellig  Sejrsjubel  istemte  glade  Sange,  ligesom  De- 
bora  og  Barak  efter  Slaget  med  Kanaaniterne  opsendte 
en  Sejrssang,  hvis  malmfulde  Toner  endnu  den  Dag  i Dag 
tydeligt  vise  os  hin  store,  men  vilde  Tid,  saaledes  er 
man  efter  alle  store  Oplevelser  bleven  ved  med  at  hædre 
Ham  i Sange,  hvem  den  rette  Sejrspris  tilkommer. 

Men  den  egentlige  Mester  i Salmedigtningen  blev 
skænket  Folket  i David,  som  Overleveringen  enstemmig 
bevidner.  I ham  har  hans  Folks  lyriske  Genius  paa  en 
ejendommelig  Maade  legemliggjort  sig.  Allerede  som 
Dreng  har  han  spillet  mesterligt  paa  Lut,  og  i sit  om- 
skiftende Liv  følte  han  Trang  til  at  give  sine  Følelser 
Udtryk  baade  i klagende  og  i jublende  Melodier.  Vi  er- 
kende hos  ham  et  varmt,  dybtfølende,  letbevægeligt  Ge- 
myt. Men  hans  Muse  fik  sin  højeste  Genstand  og  sin 
sande  Indvielse  gennem  Erfaringerne  om  hans  Guds 
Naade  og  Hellighed,  den  Gud,  der  engang  kaldte  ham 
bort  fra  Faarene  for  at  salve  ham  til  sit  Folks  Hyrde,  og 
som  lod  ham,  saa  personligt  og  haandgribeligt  som  faa 
dødelige,  erfare  sin  Styrelse  med  ham  i Lykke  og  Ulykke, 
Ære  og  Vanære,  Synd  og  Retfærdighed.  Han  har  ogsaa 
baaret  Omsorg  for,  at  der  vilde  vedblive  at  være  Strenge- 
leg i Helligdommen.  Den  Konge,  der  i barnlig  Jubel 
og  inderlig  Glæde  over  sin  Guds  Indtog,  dansede  foran 
Pagtens  Ark  — til  Ærgrelse  for  sin  kølige,  tilbagehol- 
dende Gemalinde  — skulde  han  ikke  have  gjort  sig 
Umag  for,  at  hans  kære  Strengeleg  stedse  tonede  til 
Ære  for  den  Gud,  som  hans  Hjerte  elskede  over  alt! 

Man  hører  rigtignok  ofte  i den  nyere  Tid  den  Paa- 
stand blive  forsvaret,  at  Davids  virkelige  Skikkelse  har 
været  en  helt  anden,  meget  mindre  ideal,  end  vi  have 
tænkt  os  den  paa  Grund  af  vor  Forestilling  om,  at  han 

har  digtet  de  fleste  Salmer.  Man  paaberaaber  sig  des- 
uden de  mørke  Skygger,  som  i selve  de  bibelske  Beret- 
ninger falde  over  Davids  Karakter,  det  vilde  og  tvety- 
dige Liv,  ban  i sin  Ungdom  skal  have  ført  som  Fribyt- 
ter, og  de  Udskejelser  af  Lidenskab,  Haardhed,  Gru- 
somhed og  Vellyst,  han  endnu  som  Konge  gjorde  sig 
skyldig  i.  Man  siger,  at  et  saa  raat,  sanseligt  Menneske 
ikke  kan  have  været  en  Liturg,  som  Krønikernes  Bog 
fremstiller  ham,  eller  en  from  Salmesanger,  saaledes  som 
den  senere  Overlevering  har  skildret  ham. 

Men  det  Billede,  som  man  nu  udkaster  af  David, 
uden  Tvivl  den  største  Konge  i det  gamle  Israel, 
er  et  karikeret  Billede,  som  man  har  faaet  frem,  idet 
man  ensidigt  sammenstillede  Skyggerne  og  Pletterne 
og  oversaa  de  klare  Lyspunkter,  der  ere  ligesaa  godt 
bevidnede.  Menneskehjertet  er  ikke  en  enkelt  Ting,  og 
David  i Særdeleshed  hører  til  de  sammensatte  Karak- 
terer, som  man  ikke  uden  videre  kan  give  Plads  blandt 
Helgenerne  eller  Verdensmenneskene.  Der  var  to  Men- 
nesker i ham ; men  det  mærkværdige  er,  at  hans  syndige 
Kød  atter  og  atter  blev  den  guddommelige  Aand  under- 
danig. Salmerne  fornægte  ikke  dette  Udspring.  Se  vi 
f.  Eks.  paa  den  18de  Salme,  saa  erkende  vi  snart,  at 
den,  der  har  sunget^ denne  Sang,  ikke  er  vokset  op  som 
Kordreng  med  Røgelsekarret  i Haanden.  Det  var  sna- 
rere en  barsk  Kriger,  der  har  slugt  meget  Støv  i Slagene 
og  har  set  rigeligt  Blod,  men  som  tillige  har  erfaret, 
hvem  der  er  den  rette  Krigsherre:  „Thi  ved  dig  stor- 
mer jeg  mod  en  Trop,  og  ved  min  Gud  springer  jeg  over 
en  Mur!“ 

Den  Sinde  Salme  stammer  heller  ikke  fra  en  ulastelig, 
from  Mand,  der  kun  har  begaaet  tilgivelige  Svagheds- 
fejl, men  fra  en  Synder,  der  har  besmittet  sig  meget  og 
just  derfor  kunde  træffe  hin  dybeste  Bodstone,  hvorover 
Himlens  Engle  glæde  sig.  Fra  David  have  ikke  alene 
mange  Salmer  deres  Oprindelse ; men  han  har  vel  over- 
hovedet indført  hin  inderlige  fortrolige  Maade  at  omgaas 

Gud  paa  med  Strengeleg.  Hvis  dette  er  Tilfældet,  saa 
har  han  bidraget  mere  end  mangen  Profet  til  Fremme 
og  Fordybelse  af  det  aandelige  Liv  i sit  Folk.  Derfor 
gjaldt  ban  da  ogsaa  for  at  være  den  egentlige  Skaber  af 
Salmedigtningen.  Man  bar  ogsaa  sat  andre  lignende  Sange 
ved  Siden  af  hans  og  kaldt  dem  alle  „Davids  Salmer“ 
efter  denne  bellige  Kunsts  Fader.  Endelig  kaldes  jo 
bele  vor  nuværende  Samling  „Davids  Salmer",  endskønt 
der  deri  findes  Sange  fra  de  forskellige  Perioder  fra  Tiden 
efter  David;  og  maaske  kun  et  lille  Antal  af  Salmer  er 
kommet  til  os,  ganske  som  David  digtede  dem.  Det  var 
fremfor  alle  de  sangkyndige  Leviter,  der  i Følge  deres 
Kald  helligede  sig  til  Davids  Strengeleg  og  berigede  den 
med  nye  Toner.  Men  ogsaa  Profeterne,  der  jo,  som 
vi  vide,  med  Musik  forberedte  sig  til  Modtagelsen  af 
guddommelige  Aabenbaringer,  have  ikke  sjælden  ladet 
Genlyden  af  det,  de  havde  modtaget^  ^ tone  i Sangens 
Form.  Der  fandtes  Mestre,  som  vare  jævnbyrdige  med 
David,  saasom:  Heman,  Asaf,  Ethan,  og  bele  Sanger- 
skoler som:  Korabs  Børn.  I Særdeleshed  i den  fromme 
Kong  Hiskias  Regeringstid  levede  i Følge  sikre  Ken- 
detegn denne  Sangkunst  atter  op.  De  daværende,  af 
Esaias  forudsagte,  store,  guddommelige  Gerninger  imod 
Sion  fandt  Genlyd  i profetiske  Sange,  og  i andre  gen- 
kende vi  atter  de  klagende  og  anklagende  Akkorder  i 
den  jeremianske  Spaadom.  Efter  Landflygtigbeden  vaag- 
nede  Sangen  ved  Gudstjenesten  paa  ny.  Vi  finde  nu 
ikke  mere  de  ofte  vanskeligt  forstaaelige  Toner  som  i de 
gamles  Bønner,  men  mere  ordnede  skønne  Sange,  der 
ere  affattede  i et  yndefuldt,  pynteligt  Sprog,  hvoraf  man 
ser,  at  de  straks  fra  Begyndelsen  af  vare  bestemte  til 
Menighedens  Opbyggelse.  Yi  finde  disse  især  i den  sidste 
Del  af  Davids  Salmer. 

Yi  have  altsaa  her  endnu  mere  end  i vore  Kirke- 
Salmebøger  Vidnesbyrd  fra  langt  fra  hinanden  liggende 
Tidsrum,  hvad  man  kan  se  baade  af  Sangernes  Sprog  og 
af  deres  Forestillingskreds.  Men  én  Aand  gaar  igennem 

det  hele.  Kun  med  Ærefrygt  kan  man  betræde  denne 
Mindehal,  der  ikke  er  bygget  til  Ære  for  Folkets  Helt, 
men  til  Ære  for  dets  Gud.  Der  hænger  Harper,  Citere, 
Lutter,  der  have  tilhørt  en  David  og  saa  mange  andre 
nævnte  og  ubekendte  Mestre.  Det  er  ikke  alene  deres 
Instrumenter,  de  have  testamenteret  Menigheden:  det  er 
tillige  deres  Vaabenrustning;  det  er  de  Hjelme  og  Skjolde, 
som  de  have  iført  sig  til  den  haardeste  Kamp,  Sværd, 
med  hvilke  de  have  tilkæmpet  sig  mangen  en  Sejr.  Der 
staar  mangen  en  lille  Gravurne,  der  har  tilhørt  de  stille 
i Landet,  med  Overskriften : Herre,  hvor  længe?  og  med 
Underskriften:  Jeg  raabte  til  Herren  i min  Nød,  og  Han 
har  hjulpet  mig.  Der  findes  mangen  en  Bøn,  der  har 
været  brugt  som  Talisman  til  at  bortskræmme  de  mørke 
Aander;  der  staar  mange  Mindetavler,  som  endnu  melde 
fjerne  Slægter  om  Herrens  vidunderlige  Hjælp. 


II. 

Se  vi  nu  noget  nærmere  paa  disse  Sange,  saa  maa 
vi  først  kortelig  omtale  deres  Form.  Er  det  virkelige 
Sange  paa  Vers?  Ved  første  Øjekast  synes  de  ikke  at 
være,  hvad  vi  kalde  Poesi,  men  Prosa,  rigtignok  en  Prosa, 
skreven  paa  et  ædelt,  helligt  Sprog,  omtrent  som  vi  ere 
vante  til  at  høre  det  i vore  Kirkebønner,  men  ikke  Poesi. 
Derfor  savne  vi  den  poetiske  Form,  Kimet,  Rytmen  og 
den  Strofebygning,  uden  hvilken  vi  ikke  kunne  tænke  os 
en  Sang;  maaske  kommer  det  af,  at  den  danske  Over- 
sætter ikke  har  kunnet  gengive  os  den  virkelige  Form, 
som  disse  Sange  have.  Hvorledes  skulde  man  kunne 
synge  saadanne  Sange,  som  ikke  passe  til  nogen  Melodi? 

Og  dog  er  det  virkelige  Sange,  der  ofte  ere  bievne 
sungne  og,  hvad  Overskrifterne  vidne  om,  vare  ledsagede 
af  Instrumentalmusik.  For  at  forstaa  dette  maa  vi  le- 
vende forestille  os  den  gammelhebraiske  Digtart  og  Sang- 
maade.  Kimet  (Enderim  og  Bogstavrim)  have  de  gamle 

Israeliter  kun  undtagelsesvis  benyttet,  skønt  denne  Klang- 
figur passede  bedre  til  deres  Sprog  end  til  vort,  som  da 
ogsaa  Jøderne  i Middelalderen  skrev  en  Mængde  pynte- 
lige, rimede  Digte  paa  det  hebraiske  Sprog.  Men  en 
saa  streng,  nøje  overholdt  Rytme  som  den,  der  f.  Eks. 
findes  i de  græske,  latinske,  arabiske  og  andre  Digtninger, 
hvor  altid  samme  Antal  lange  og  korte  Stavelser  følge 
efter  hinanden  i en  Verslinie,  vilde  have  været  en  altfor 
byrdefuld  Aandslænke  for  de  gamle  Hebræere. 

Den  opmærksomme  Læser  mærker  imidlertid  snarL 
at  der  alligevel  er  en  bestemt  Rytme  til  Stede  i deres 
Salmer,  som  endog  giver  sig  til  Kende  i den  danske 
Oversættelse.  Det  vilde  komme  den  aandelige  Forstaa- 
else  til  gode,  hvis  der  i vore  Bibler,  ligesom  i de  gamle 
Haandskrifter,  blev  taget  mere  Hensyn  til  denne  Rytme, 
saa  at  Verslinierne  vare  stillede  under  hinanden.  Man 
lægger  straks  Mærke  til,  at  to  saadanne  Linier  i Reglen 
høre  sammen.  Det  er  det  gammelhebraiske  Skema, 

Saul  har  slaaet  sine  Tusinde! 

klinger  det  fra  den  ene  Side,  og  fra  den  anden  endnu 
meget  højere: 

David  sine  ti  Tusinde! 

Det  er  den  korte  Sejrssang  efter  Goliat-Slaget.  En  saa- 
dan  blev  uophørligt  gentagen  af  Folkets  Rækker,  som 
man  endnu  i vore  Dage  kan  høre  det  i Orienten,  navnlig 
af  den  legende  Ungdom.  Leddenes  Parallelisme,  der  er 
opstaaet  ved  denne  Vekselsang  af  Korene,  var  i den 
Grad  den  anden  Natur  hos  Hebræerne,  at  selv  Profeterne 
ofte  uvilkaarligt  komme  til  at  iklæde  deres  beaandede 
Tale  denne  Form,  og  Salmedigterne  bevæge  sig  navnlig 
atter  og  atter  i den. 

Hvad  er  da  et  Menneske,  at  du  kommer  ham  i Hu? 

Saaledes  klinger  det  første  Raab  (Ps.  8,  5),  idet  det  stiger 
opad  hgesom  tonende  ud  i det  uendelige. 

Og  et  Menneskes  Barn,  at  du  besøger  ham  ? 

Først  med  dette  andet  Raab,  hvor  Tonen  atter  stiger  ned 
og  vender  tilbage  til  Sangeren,  beroliger  han  sig,  og  San- 
gen fortsættes.  — 

Min  Sjæl,  lov  Herren! 

Saaledes  begynder  Lovprisningen  (Ps.  103,  1).  Men  San- 
geren lader  ikke  det  være  nok. 

Og  alt  det,  som  i mig  er,  love  hans  hellige  Navn! 

Først  med  dette  Ekko  afrundes  Verset  harmonisk. 

At  disse  Sange  bleve  sungne,  se  vi  desuden  deraf, 
at  der  undertiden  i Overskrifterne  ligefrem  bliver  angivet 
en  Melodi,  paa  hvilken  Salmen  skal  synges.  F.  Eks.  ved 
Salmen  22,  1 „til  Morgenrødens  Hind“  er  der  henvist 
til  en  bekendt  Folkesang,  som  hed  saaledes.  Men  hvor- 
ledes har  det  sig  med  disse  Melodier?  Vi  have  ikke  faaet 
Noderne  til  dem,  og  det  er  et  Spørgsmaal,  om  der  over- 
hovedet nogen  Sinde  har  været  skrevet  Noder  til  dem. 
Man  har  nylig  fundet  Tonetegn  ved  en  Hymne  til  den  del- 
fiske Apollon,  og  det  er  ikke  umuligt,  at  Hebræerne  og- 
saa  havde  saadanne.  De  8 gamle  Salmemelodier,  som 
Gregor  den  Store  (ved  Slutningen  af  det  6te  Aarhundrede) 
bestemte  til  kirkelig  Brug  og  derved  reddede  fra  Un- 
dergang, kunne  give  os  en  Forestilling  om,  hvorledes 
disse  Sange  kunde  synges.  Der  findes  lignende  i den 
syriske  Kirke,  og  selv  om  de  ogsaa  ere  bearbejdede  af 
græske  Musikere,  er  Slægtskabet  med  de  jødiske  Melo- 
dier ikke  derfor  udelukket.  Paa  disse  Melodier  kunne 
Salmerne  let  synges  i alle  Sprog.  I den  anglikanske 
Kirke  hører  man  dem  hver  Søndag,  og  paa  den  tyske 
Tunge  hører  man  ogsaa  hist  og  her  disse  gammeldags 
Melodier.  For  den,  der  én  Gang  har  hørt  dem  godt 
foredraget,  f.  Ex.  i Neuendettelsau,  er  der  gaaet  et  Lys 
op  med  Hensyn  til  den  rigtige  musikalske  Anvendelse  af 
Salmerne.  Det  er  simple,  for  vort  mere  fordringsfulde 
musikalske  Øre  noget  ensformige,  Melodier,  men  de  egne 
sig  udmærket  til  store  Kor,  Folkeoptog,  vandrende  Pil- 

grimstog  o.  desl.  Versfødderne  behøve  ikke  at  være  nøj- 
agtig aftalte,  tværtimod  bringer  den  forskellige  Længde 
af  Verslinierne  just  en  velgørende  Afveksling,  som  vore 
Sange  mangle. 

Det  var  ønskeligt,  om  vor  Gudstjeneste  lejlighedsvis 
blev  beriget  med  denne  gamle  Salmesang,  der  paa  vær- 
dig Maade  lod  os  høre  en  RjsTst  fra  den  gamle  Pagts 
Menighed.  Den  Indvending,  som  man  muligvis  vilde 
komme  med,  at  disse  Antifonier  have  et  katolsk  Præg, 
beror  paa  en  Vildfarelse.  Det  er  netop  de  egentlig  bi- 
belske Melodier,  saaledes  som  de  høre  til  vore  Salme- 
tekster. Rigtignok  kan  man  ogsaa,  hvad  Profeterne  alle- 
rede have  klaget  over,  aflire  disse  Melodier  tankeløst. 
Men  de  have  i deres  enfoldige  Simpelhed  det  samme 
Fortrin  for  vore  kunstigere  Sange,  som  Salmesangen  med 
sin  friere  Rytme  frembyder  lige  over  for  vore  kunstigere 
Digtninger:  ved  et  Foredrag,  der  danner  en  Overgang 
mellem  Recitativ  og  Sang,  gør  Ordet  sig  mere  gæl- 
dende i Følge  sit  aan delig e Indhold,  der  findes  hver- 
ken tvungne  Rim  eller  unaturlige  Betoninger. 

I denne  ukunstlede  Naturlighed  have  Davids  Salmer 
et  stort  Fortrin.  Naar  vi  tænke  paa  kendte  Salmer  som 
d.  23nde  eller  d.  lOSdje,  eller  paa  saadanne  Bodssalmer 
som  d.  Sinde,  32te,  130te,  saa  tage  vore  skønneste  Koraler 
sig  ud  som  Kunstfrembriugelser  ved  Siden  af  dem.  Sal- 
men giver  os  den  umiddelbare  Udgydelse  af  Følelsen, 
der  hverken  er  bleven  formet  efter  nogen  kunstig  Regel 
eller  gennemarbejdet  af  nogen  Digter.  Denne  Poesi  har 
sin  Oprindelse  fra  den  umiddelbare  poetiske  og  profetiske 
Inspiration,  noget  der  ikke  er  muligt  for  vor  Maade 
at  digte  paa.  Og  just  denne  Følelsens  Sandhed,  denne 
Aandens  usvækkede  Kraft  har  bidraget  ikke  lidet  til  at 
gøre  disse  Salmer  tilgængelige  for  alle  Folkeslag  og  til 
at  gøre  dem  dyrebare  og  værdifulde  selv  i mangelfuld 
Oversættelse. 

III. 

Dette  fører  os  til  at  se  paa  Indholdet  af  Davids 
Salmer.  Rabbinerne  have  sammenlignet  Toraen,  Mose- 
loven, med  det  Allerhelligste  i Templet;  de  profetiske 
Bøger  (til  hvilke  de  ogsaa  regne  de  historiske)  med  det 
Hellige;  de  poetiske  Bøger  eller  Lærebøgerne,  især  Sal- 
merne, med  Helligdommens  Forgaard.  Det  sidste  er  det 
rigtigste  i denne  Sammenlignig.  „Davids  Salmer“  ere 
netop,  ret  forstaaet,  ikke  en  Samling  af  guddommelige 
Aabenbaringer  som  Profeternes  Bøger,  skønt  der  ogsaa 
findes  profetiske  Sange  blandt  dem.  „Davids  Salmer“ 
ere  snarere  det  hundredstemmige  Ekko,  som  hine  Aa- 
benbaringer have  givet  i Menigheden,  men  visselig 
Aabenbaringerne  om  den  sande,  levende,  hellige  Gud. 
Derfor  kunne  vi  den  Dag  i Dag  prise  denne  Gud  med 
de  samme  Ord. 

Man  har  i den  nyere  Tid  stiftet  Bekendtskab  med 
talrige  lige  saa  gamle  Salmer;  d.  v.  s.  Lovsange  og 
Bønner  til  Guddommen,  der  ere  bievne  sungne  ved 
Nilen,  ved  Indus  og  Ganges,  ved  Eufrat  og  Tigris.  Og 
i den  første  Glæde  over  Opdagelsen  har  man  ladet  sig 
henrive  til  saadanne  Domme,  som  om  hine  Hymner  af 
Rig-Veda  eller  de  gribende  babyloniske  Klagesange  og- 
saa med  Hensyn  til  det  religiøse  Indhold  vare  jævnbyr- 
dige med  de  davidiske  Lovsange  og  Bodssalmerne  i Bi- 
belen. Men  ved  en  mere  nøgtern  Sammenligning  er 
netop  den  dybe  og  gennemgribende  Forskel  mellem  hine 
Folkeslags  Bønner  og  disse  Bønner  fra  det  af  Gud  ud- 
valgte Folk  traadt  klart  for  Dagen.  Det  er  en  Forskel 
imellem  en  usikker  Famlen  efter  Gud,  som  atter  ogatter 
griber  fejl,  og  et  virkeligt  Fællesskab  mellem  ham  og 
Menigheden  paa  Grund  af  hans  ubedragelige  Aabenba- 
ring.  Jeg  tør  sige,  at  jeg  har  anvendt  megen  Tid  paa 
at  lære  hine  hedenske  Folkeslags  beundrede  Hymner 
at  kende.  Men  hvor  lærerige  og  opløftende  end  mange 
af  disse  kunne  være,  har  jeg  blandt  hine  Tusinder  af 

Sange  ikke  fundet  en  eneste,  som  den  kristne  Menighed 
kunde  tilegne  sig,  og  som  ikke  vilde  blive  vist  tilbage 
af  den  som  fremmedartet  og  ikke  passende  for  den,  hvis 
man  vilde  optage  den  i vore  Salmebøger. 

Ganske  anderledes  er  det  med  Davids  Salmer!  Her 
staa  vi  overalt  i Lyset  af  bin  store  Gud  fra  Sinai  og 
Sion,  der  har  skabt  Himmel  og  Jord,  og  som  med  en 
rørende  Omsorg  tager  sig  af  sine.  Hvad  enten  Sangeren 
nedsænker  sig  i det  Guds  Under,  som  Skabningen  frem- 
byder,  eller  ban  priser  Pagtens  Gud,  der  berliggør  sig  i 
sit  Folk,  saa  er  det  vor  Gud,  han  synger  om.  Han 
staar  rigtignok  i Reglen  i Forgaarden.  Hint  guddomme- 
lige Lys  spejler  sig  i en  menneskelig  Sjæl,  inde  i hvis 
mest  skjulte  Dybder  det  lyser.  Calvin  kalder  Davids 
Salmer  en  anatomia  onmium  animæ  pariiiim  d.  v.  s.  en 
Anatomi,  en  Sønderlemmelse,  af  alle  Sjælens  Dele.  Xetop 
hin  Umiddelbarbed,  hvori  Hjertet  udgyder  sig  i Bønnen, 
lader  os  erkende  det  tro  Billede  af  Sjælen  med  alledens 
Følelser,  dens  Haab  og  Angst,  dens  Længsel  efter  det 
Højeste  og  dens  Holden  fast  ved  det  dødelige  Legeme 
og  den  lave  Jord,  med  dens  guddommelige  Adel  og  dens 
hæslige,  syndige  Pletter.  Just  derfor  genkende  vi  os  selv 
i disse  Sjælens  Stemningsbilleder. 

Lu  tb  er  siger  i sin  Fortale  til  Davids  Salmer:  „Hvor 
finder  man  skønnere  Ord  for  Glæden  end  i Lovsangene 
og  Takkesangene?  Der  ser  du  ind  i Hjertet  paa  alle  de 
Hellige,  ligesom  ind  i skønne,  yndige  Haver,  ja  som  ind  i 
Himmelen.  Hvilke  fine,  hjertelige,  yndige  Blomster  vokse 
ikke  derinde!  Det  er  alle  de  smukke,  glade  Tanker,  der 
stige  op  til  Gud  for  hans  Velgerning.  Hvor  finder  du 
dernæst  dybere,  inderligere,  mere  klagende  Ord  for  Be- 
drøvelsen end  i Klagesangene?  Der  ser  du  atter  ind  i 
Hjertet  paa  alle  de  Hellige,  ligesom  ind  i Døden,  ja  ind 
i Helvede.  Hvor  der  er  mørkt  og  skummelt  dér  af  Sor- 
gen over  Synet  af  Guds  Vrede!  Hvor  de  tale  om  Frygt 
og  Haab,  bruge  de  ogsaa  saadanne  Ord,  at  ikke  nogen 

IMaler  kunde  afmale,  og  ikke  nogen  Cicero  eller  nogen 
kyndig  Taler  kunde  fremstille  Frygten  eller  Haabet  saa- 
ledes  for  dig.“ 

Der  er  rigtignok  blevet  fremsat  den  Paastand,  og 
den  er  i den  senere  Tid  bleven  forsvaret  med  stor  Skarp- 
sindighed, at  Salmernes  „Jeg“  intetsteds  er  personligt, 
individuelt,  men  overalt  kollektivt,  d.  v.  s.  Sangeren  taler 
ikke  alle  Vegne  om  sig  selv,  men  om  Menigheden.  Det 
er  den,  han  lægger  Ordene  i Munden,  naar  han  f.  Eks. 
siger:  „Herren  er  min  Hyrde “ — „Herre,  straf  mig 
ikke  i din  Vrede  og  tugt  m i g ikke  i din  Harme“  o.  s.  v. 
Det  rigtige  heri  er,  at  den  bedende  ofte  slutter  sig  sam- 
men med  Menigheden  og  ser  sine  Oplevelser  og  Hæn- 
delser i Sammenhæng  med  sit  Folks. 

Men  ogsaa,  naar  vi  se  bort  fra,  at  han  paa  mange 
Steder  adskiller  sig  fra  Menigheden,  i hvis  Midte  han 
vil  prise  Gud,  viser  en  grundigere  Undersøgelse,  at  det 
mangen  Gang  er  helt  personlige,  individuelt  oplevede 
Begivenheder  og  Tilstande,  Sangeren  skildrer.  Hans  Fø- 
lelser kunde  overføres  paa  Menigheden  og  hans  Ord  til- 
egnes af  den;  men  hvor  inderlige  og  ømme,  hvor  levende 
og  varme  de  end  ere,  maatte  først  den  enkelte  have  op- 
levet dem,  før  hans  Ord  kunde  blive  Fællesejendom. 

Der  er  en  Fryd  over  Fællesskabet  med  Gud,  som  kun 
den  kan  udtale,  der  inderligst  har  oplevet  det,  og  atter  en 
saa  indtrængende  Bønfalden  om  at  se  Guds  Aasyn,  som 
kun  kan  opstaa  af  den  mest  personlige  Erfaring  om  Nød 
og  af  den  enkeltes  egen  Sjælekamp;  her  er  en  Bods- 
smerte, som  kun  den  føler,  der  véd,  at  hans  eget  Jeg 
er  blevet  ramt  af  Guds  retfærdige  Dom;  hist  atter  den 
retfærdiggjortes  hellige  Fred,  som  kun  kan  være  oprun- 
den af  selvoplevet  Benaadning.  Den  retfærdige,  hellige, 
tillige  naadige  og  barmhjertige  Gud  og  Mennesket,  der 
med  al  sin  Retfærdighed  og  Fromhed  i ualmindelig  Grad 
traSnger  til  Hjælp  og  til  Anvisning  paa  bundløs  Naade, 
kommer  til  Orde  i disse  Salmer.  Men  det  vidunderlig- 
ste i dem  er  den  frie  Omgang  mellem  den  hellige  Gud 

Og  det  syndige  Menneske.  Der  er  jo  altid  noget  for- 
underligt i,  at  det  usle,  elendige  Menneske  vover  at  tale 
til  Verdensaltets  store  Gud  med  „jeg“  og  „du“.  Men 
en  saa  dristig,  fri  Talen  med  denne  Gud,  en  saa  inderlig 
gensidig  Omgang  mellem  Ham  og  Mennesket  findes 
hverken  hos  de  gamle  Ægyptere  eller  hos  Babyloni- 
erne, hverken  i Veda-Hymnerne  eller  hos  Muhammed, 
der  dog  dannede  sin  Tale  efter  bibelske  Forbilleder. 

Det  vil  overraske  Læseren  mere,  naar  jeg  siger,  at 
selv  vore  skønne  Salmer  kun  sjælden  have  opnaaet  hin 
Frihed  og  Dristighed  i Omgangen  med  Gud,  som  vi 
møde  i „Davids  Salmer“.  Salmen  bevæger  sig  mere  paa 
forud  afstukne  Baner.  Den  udtaler  det  store,  der  er 
blevet  skænket  Menigheden  i Kristus;  udover  hvad  den 
besidder,  gaar  den  ikke;  den  mangler  i Almindelighed 
det  profetiske  Moment. 

I Davids  Salmer,  ikke  i dem  alle,  men  i mange, 
er  det  en  virkelig  Oplevelse  med  Gud,  der  fremstilles 
for  os.  Der  gives  jo  Sange,  hvor  en  virkelig  Kamp  med 
Herren  finder  Sted,  der  minder  os  om  hin  Nattekamp, 
som  Jakob  havde  med  Engelen,  og  som  skaffede  ham 
Navnet  Israel.  Der  er  skiftevis  mørk  Nat  og  klart  Lys 
i den  samme  Sang.  Den  bedende  begynder  maaske  med 
bitter  Klage,  han  tvivler  næsten  om  sin  Gud,  og  han 
ender  med  glad  Jubel:  under  Bønnen  har  han  tilkæmpet 
sig  Troens  Sejr,  selv  om  hans  ydre  Tilstand  ikke  har 
forandret  sig. 

Saadanne  Sanges  profetiske  Karakter  hænger  sam- 
men med  denne  umiddelbare  Omgang  med  den  levende 
Gud.  Der  bliver  ikke  sjælden  skænket  den  bedende  et 
Lysglimt  fra  oven,  som  Menigheden  paa  hans  Tid  endnu 
ikke  havde  sét,  og  som  først  senere  Slægter  ret  forstod  at 
værdsætte.  Saa  trænger  han  fra  Forgaarden  ind  i Hellig- 
dommen. En  David  har  ikke  alene  gentaget,  hvad  der 
var  blevet  kundgjort  for  ham  af  Profeternes  Læber,  men 
i Aanden  forklaret  det  som  en  herlig  Forjættelse.  Saa- 
ledes  høre  Sange  som  den  2den  Salme,  hvor  Herrens 

Salvede  bliver  hædret  som  Guds  Søn  og  Arving  til  Herre- 
dømmet over  hele  Verden,  til  de  lyse  Højdepunkter  iden 
gamle  Pagt,  hvorfra  det  profetiske  Fjernsyn  naar  langt 
ind  i den  nye  Pagt. 

Men  det  er  ikke  alene  Kongesangene,  som  have  en 
saadan  Rækkevidde.  INaarf.  Eks.  den  bedende  betegner 
den  mosaiske  Gudsdyrkelse  med  alle  dens  Former  som 
utilstrækkelig  og  priser  Gudsdyrkelsen  i Aand  og  Sand- 
hed, som  den,  der  behager  Gud,  saa  er  han  ogsaa  forud 
for  sin  Tids  Anskuelser.  Og  hvad  der  bliver  sunget  om 
Guds  Stad  og  hans  Herredømme  over  Verden  fører  lige- 
ledes til  at  inderliggøre  og  aan deliggøre  den  daværende 
Opfattelse  af  Gudsriget. 

Ikke  mindst  profetisk  Betydning  have  Lidelses-Sal- 
merne. De  fromme  have  fra  Davids  Tid  oplevet,  at  just 
den  retfærdige  maa  lide  meget,  og  den  gamle  Pagt  er 
vel  ikke  ukendt  med  den  Hemmelighed,  at  Herrens  gud- 
hengivne Tjener  ved  særlige  Lidelser,  fra  hvilke  Han  be- 
frier ham,  er  kaldet  til  at  forherlige  sin  Gud.  En  saa- 
dan Martyrs  Oplevelser  ere  bievne  forbilledlige  for  den 
største  Martyr,  hvis  Billede  i hans  dybeste  Fornedrelse, 
er  ligesom  tegnet  forud  i den  22de  Salme.  Lad  os  blot 
mindes  det  ene  Ord,  det  mest  rystende,  der  nogen  Sinde 
er  blevet  udtalt  paa  Jorden,  naar  vi  betænke,  hvem  der 
har  gjort  det  til  sit,  og  i hvilken  Time:  Eli,  Eli,  lama 
asabtani!  Min  Gud,  min  Gud,  hvorfor  har  Du  forladt  mig! 


IV. 

Naar  nu  Vor  Herre  selv  saaledes  har  udmærket  den 
gamle  Pagts  Salmebog,  at  han  med  Ord  fra  den  har  ud- 
talt sin  egen  himmelske  Værdighed  og  sin  dybeste  Li- 
delse, skulde  vi  da  undres  over,  at  hans  Disciple,  som 
ofte,  og  endnu  i den  sidste  Nat,  havde  sunget  Salmerne 
med  ham,  fremdeles  bleve  ved  dermed?  De  have  forma- 
net Menigheden  til  at  synge  Salmerne,  naar  de  vare 

glade  og  til  at  opbygge  sig  ved  dem,  og  den  gamle  Pagts 
Salmebog  er  bleven  den  kristne  Menigheds  første  Sal- 
mebog. 

„Davids  Salmer “ bleve  ogsaa  meget  brugte  i den  gamle 
Kirke.  Hieronymus  skriver  henimod  Slutningen  af  det 
4de  Aarhundrede  fra  det  hellige  Land,  hvor  han  hen- 
levede sit  Livs  Aften,  til  en  from  kristen  Kvinde,  som 
han  opmuntrede  til  at  komme  derover:  „Hvorhen  du  end 
vender  dig,  synger  Plovmanden  med  Plovstjærten  i Haan- 
den et  Halleluja,  Høstmanden  i sin  Sved  opmuntrer  sig 
med  Salmer, 'og  naar  Vingaardsmanden  med  den  krumme 
Kniv  beskærer  Yinstokken,  synger  han  noget  af  Davids 
Salmer.  Det  er  Sangene  i dette  Land,  de  saakaldte  Kær- 
lighedssange, Hyrdernes  Fløjtesange,  Sangene  ved  Ager- 
dyrkningsredskaberne.“ Men  ogsaa  i den  vesterlandske 
Kirke  var  Salmesangen  paa  hin  Tid  almindelig  blandt 
Kristenfolket.  I det  5te  Aarhundrede  har  den  sydfranske 
Biskop  Sidonius  Appollinaris  ofte  hørt,  hvorledes 
Skipperne,  der  møjsommeligt  maatte  slæbe  Fartøjerne 
op  ad  Floden,  opmuntrede  sig  selv  med  Salmesang,  me- 
dens der  fra  Bredderne  svaredes  med  Halleluja.  Han 
knytter  dertil  Formaningen  om,  at  den  Kristne  paa  sin 
besværlige  Rejse  gennem  Livet  skal  gøre  ligesaa. 

Og  hvor  mange  Kristne  have  ikke  i Virkeligheden 
overholdt  det!  Salmerne  ere  for  mange  bievne  Livsvæk- 
kere og  Livsledsagere.  Dersom  vi  vidste,  hvor  mange 
der  allerede  paa  deres  Livs  solrige  Højder  have  ladet 
deres  Lovprisning  stige  op  til  Himmelen  med  Ordene  i 
den  lOSdje  Salme,  fordi  de  intetsteds  fandt  et  mere  træf- 
fende Udtryk  for  deres  Sindsstemning,  eller  hvor  mange 
der  i Nød  og  Dødsfare  holdt  sig  til  Sangeren  af  den 
91nde  Salme,  fordi  han  saa  uovertræffeligt  priser  den 
rette  Tilflugt,  saa  vilde  vi  forbavses  over  den  Mængde 
kristelige  Sangere  og  bedende  Mennesker,  som  gennem 
alle  Aarhundreder  have  sluttet  sig  til  denne  Række,  som 
anføres  af  Salmisterne.  Og  den  51nde  Salme!  Der  er 
maaske  intet  Blad  i den  hellige  Skrift,  der  er  bleven 

vædet  med  saa  mange  varme  Angerstaarer  som  dette. 
Vi  ville  ikke  spørge  om,  hvem  der  allerede  knælede  med 
David  paa  dette  Sted  og  lod  ham  udtale  deres  dybeste 
Hjertesorg;  vi  ville  hellere  spørge,  hvilke  levende  Kristne 
der  endnu  ikke  have  knælet  her. 


V. 

Men  hvorledes  skal  dette  forstaas?  Kunne  vi  da  ufor- 
beholdent tilegne  os  den  gamle  Pagts  Salmebog?  Staar  der 
ikke  meget  i den,  der  ikke  passer  for  os  som  Kristne,  og 
mangler  der  paa  den  anden  Side  ikke  meget,  som  vi 
nødvendigvis  have  Brug  for,  naar  vi  bedende  og  lovsyn- 
gende træde  frem  for  Guds  Ansigt? 

Allerførst  tænker  man,  naar  man  i vore  Dage  spør- 
ger saaledes,  paa  de  saakaldte  Hævnsalmer,  hvori  Salm- 
isten ønsker  Guds  Dom  over  sine  egne  Fjender,  der 
rigtignok  ogsaa  ere  Guds  Fjender.  Dette  er  forargeligt 
for  os  Kristne.  „Babels  Datter,  du  ødelagte!  lyksalig  den, 
som  betaler  dig  din  Løn,  for  hvad  du  lønnede  os  med! 
Lyksalig  den,  som  griber  og  knuser  dine  spæde  Børn 
mod  Klippen !“  (137,  8.  f.).  Hvorledes  skulde  en  Kristen 
kunne  bede  saaledes ! Og  det  er  ikke  alene  nogle  enkelte 
Salmer,  der  indeholde  saadanne  Forbandelser;  men  Læng- 
selen efter  Guds  retfærdige  Dom  vender  atter  og  atter 
tilbage  i dem. 

Her  mindes  vi  netop  om,  at  det  er  den  gamle  Pagts 
Salmebog,  vi  have  for  os.  Den  nye  Pagts  Menighed  har 
lært  anderledes  af  sin  Herre  og  Mester:  „Elsker  eders 
Fjender,  velsigner  dem,  som  eder  forbande,  gører  dem 
godt,  som  eder  hade,  beder  for  dem,  som  gøre  eder 
Skade  og  forfølge  eder.“  (Matth.  5,  44).  Der  er  ikke 
Spørgsmaal  om,  at  denne  Adfærd  ikke  alene  er  paabudt 
os  over  for  vore  personlige  Fjender,  men  ogsaa  overfor 
Fjender  af  Guds  Sag.  Jesus  Kristus  har  anvist  sin  Me- 
nighed en  anden  Stilling  paa  Jorden,  end  den  gammel- 

Smaaekrlfter  til  Oplysning  for  Kristne.  X,  4.  2 

testamentlige  Menighed  havde:  den  skal  ikke  hjælpe  med 
til  at  dømme  Menneskene,  men  til  at  frelse  dem  og  efter 
sin  Høvdings  Eksempel  ikke  sejre  ved  Strid,  men  ved 
Lidelse  og  udvortes  Underkastelse.  Lige  saa  lidt  som  vi, 
som  J osva  eller  Gideon,  med  Sværd  i Haand.  maa  drage 
ud  mod  de  vantro,  skønt  vi  den  Dag  i Dag  opbygges 
og  styrkes  i Troen  ved  disse  Heltes  Gerninger,  lige  saa 
lidt  vilde  det  sømme  sig  for  os  som  Kristne,  hvis  vi  vilde 
gøre  Bønnen  i Jesu  Navn  til  et  Ødelæggelsens  Vaaben 
for  andre. 

Men  der  bliver  i vor  antisemitiske  Tid  ofte  talt  med 
ringe  Indsigt  om  denne  Sag.  For  det  første  maa  vi  ikke 
glemme,  at  mange  af  disse  Salmer  ere  fremkomne  i Tider, 
hvor  den  sande  Guds  tro  Tjenere  vare  Genstand  for  stor 
Forfølgelse  og  Lidelse.  Den  nulevende  Slægt  har  næppe 
mere  nogen  Anelse  om  en  saadan  Nød.  Det  er  ikke 
tilfældigt,  at  hine  reformerte  Kirker  under  Korset,  som 
maatte  kæmpe  paa  Liv  og  Død  med  den  onde  Fjende, 
satte  Salmerne  saa  overordentlig  højt  og  styrkede  deres 
Trosmod  og  deres  Kræfter  til  at  bære  Lidelser  med  dem. 
Det  gaar  Kirken,  som  det  gaar  den  enkelte  Kristen,  at 
først  naar  han  rigtig  føler  Slangens  Stik  og  erfarer  noget 
om  Forfølgelse  for  Herrens  Skyld,  kan  han  ret  lære  at 
værdsætte  Davids  Salmer  og  faa  dem  kær.  Saadanne 
Mennesker  ville  jo,  som  Jesu  Disciple,  ikke  nære  og 
vedligeholde  personligt  Had  til  Kristi  Modstandere;  men 
de  ville  kæmpe  med  Gud  i inderlig  Bøn  om,  at  han  vil 
sprede  Mørket,  hjælpe  Retfærdigheden  til  Sejr  og  bort- 
mane de  onde  Aander,  som  ere  i Luften.  Og  den  rette 
Rustning  dertil  finde  de  i Davids  Salmer. 

Men  for  det  andet  gaar  der,  hvis  jeg  ser  ret.  en 
anden  Vildfarelse  Haand  i Haand  med  denne  Under- 
vurdering af  Domssalmerne,  den  nemlig,  at  Kristendom- 
mens Gud  selv  skulde  have  givet  Afkald  paa  Dommen. 
Det  er  ikke  i Overensstemmelse  med  Jesu  Lære.  En 
Gud,  der  kun  kan  uddele  Velgerninger,  og  som  holder 
det  for  at  være  under  sin  Værdighed  ogsaa  at  bruge 

Sværdet  for  at  bane  Vej  for  sit  Hige,  han  er  ikke  den 
sande  Gud,  der  styrer  Verden;  det  er  ligesaa  lidt  det 
nye  som  det  gamle  Testamentes  Gud,  men  kun  et  Pro- 
dukt af  Sentimentalitet.  Og  det  er  just  rigtigt,  at  ogsaa 
saadanne  Straffesalmer  staa  i Bibelen  for  at  minde  os 
om,  at  ogsaa  vor  Gud  er  en  fortærende  Ild,  og  om,  at 
vore  Folk,  hvis  de  forkaste  hans  Sandhed  og  hans  Frelse, 
gaa  Domme  i Møde,  der  ikke  ville  blive  mildere  end 
de  Straffedomme,  der  engang  ere  udgaaede  over  Edom 
og  Babel.  Naar  vi  daglig  bede:  „Komme  dit  Bige!“ 

saa  skulle  vi  dog  ikke  forestille  os,  at  Guds  Rige  engang 
vil  komme  som  en  Rosenvandsregn  og  i Løbet  af  en  Nat 
forvandle  denne  Jord  til  et  Paradis.  Naar  vi  tro  paa 
Vor  Herre  Jesus]  Kristus,  vide  vi,  at  dette  Riges  Komme 
vil  blive  ledsaget  af  saa  haarde  Domme,  som  aldrig  før 
have  ramt  Verden.  Derfor  kan  kun  den,  der  har  engod 
Samvittighed,  bede:  „Komme  dit  Rige!^^ 

Det  var  det,  Salmisterne  kunde  gøre.  Man  har  ofte 
bebrejdet  dem  Selvretfærdighed  for  deres  gode  Samvit- 
tigheds Skyld.  Men  naar  vi  se  nærmere  til,  anse  de 
sig  ingenlunde  for  syndfri  og  fuldkomne,  naar  de  an- 
raabe  Gud  om,  at  han  vil  dømme  dem  efter  deres  Ret- 
færdighed, d.  V.  s.  skaffe  dem  Ret  overfor  deres  Mod- 
standere. De  bekende  snarere,  ofte  i samme  Sang,  deres 
Fejl.  Men  en  David  véd  f.  Eks.  (se  Salme  7),  at  han  er 
uskyldig  i de  haarde  Beskyldninger,  paa  Grund  af  hvilke 
han  bliver  forfulgt,  ligesom  Hiob  véd,  at  han  er  uskyldig 
i den  svare  Uret,  som  hans  Venner  formode,  at  han  har 
begaaet.  Og  med  Retfærdigheden,  som  de  tillægge  sig, 
mene  disse  bedende  Troen,  Hjertets  rette  og  oprigtige 
Forhold  til  Gud,  der  allerede  efter  disse  gammeltesta- 
mentlige Frommes  Overbevisning  udgør  Fromhedens  Sjæl: 
Retfærdiggørelsen  ved  Troen  tager  allerede  sin  Begyn- 
delse i den  gamle  Pagt.  Her  spirer  alt,  som  senere 
skulde  udfolde  sig  helt  i den  nytestamentlige  Aaben- 
baring. 

Og  dog  er  hin  anden  Indvending  ikke  uden  Beret- 
tigelse : Den  Kristne  savner  i Davids  Salmer  meget,  som 
han  ikke  kan  undvære,  naar  han  skal  lovprise  Grud  og 
hans  Søn.  Det  forstaar  sig  af  sig  selv,  at  Frelsen,  som 
er  aabenbaret  i Kristus,  kræver  en  ny  Sang.  Det  vilde 
derfor  være  fejlagtigt  at  mene,  at  en  ret  Bibelkristen  kun 
skulde  synge  Davids  Salmer  og  forsmaa  de  Sange,  som 
ere  digtede  af  den  kristne  Menighed.  I saa  Tilfælde 
vilde  vi  savne  meget  af  det,  der  er  os  en  Hjertens  Trang 
at  synge  for  Gud  og  sige  til  Ham.  Davids  Salmer  tale 
rigtignok  ogsaa  i en  vis  Forstand  om  Kristus,  om  hans 
Lidelser  og  om  hans  Ophøjelse ; men  den  højeste  Aaben- 
baring  hviler  her  endnu  i en  Knop,  der  først  udfoldede 
sig  ved  Guds  Søns  Komme  i Kødet.  Vi  vide  mere 
derom  end  David  og  alle  de  Fromme  i den  gamle  Pagt. 
Hvorfor  skulde  vi  da  ikke  prise  Gud  derfor  med  nye 
Tunger,  efter  at  han  har  skænket  sin  Kirke  sin  Aand? 
Hvorledes  kunne  vi  højtideligholde  Julen  eller  Fastetiden 
eller  Paasken  eller  Himmelfarten  eller  Pinsen  uden  vore 
herlige  Koraler,  for  hvilke  Davids  Salmer  ikke  formaa 
at  byde  os  nogen  Erstatning? 

Der  maatte  f.  Eks.  synges  om  det  rige  Paaskebytte 
i nye  Sejrssange.  Dertil  høre  alle  de  skønne  trøsterige 
Sange,  som  handle  om  den  salige  Død  og  Opstandelse 
og  om  det  himmelske  Jerusalem.  Der  mangler  rigtignok 
heller  ikke  i Davids  Salmer  mærkværdige  profetiske 
Ord  om  Sejren  over  Død  og  Grav.  Men  disse  have  for 
det  meste  deres  Oprindelse  fra  Øjeblikke  med  en  usæd- 
vanlig klar  Inspiration;  i Almindelighed  staa  disse  be- 
dende og  deres  Menighed  som  fortryllede  af  en  mørk 
Forestilling  om  det  evige  Liv,  hvor  man  ikke  mere  min- 
des Herren  og  ikke  mere  kan  prise  Ham.  Ved  Døds- 
lejet og  ved  den  aabne  Grav  trænge  vi  til  saadanne 
Sange,  som  ere  sungne  efter  Kristi  Opstandelse. 

Paa  disse  Punkter  har  Luther  allerede  i sin  Over- 
sættelse, men  navnlig  i sine  Overskrifter,  ofte  uvilkaarligt 
stemt  Salmerne  en  Oktav  højere  op  og  dermed  givet  Me- 

nigheden  den  rette  Anvisning  til  at  læse  Davids  Salmer 
i det  Lys,  som  udgaar  fra  Kristus.  Men  han  har  ogsaa 
i de  nye  Sange,  som  han  istemte,  rigeligt  anvendt  To- 
nerne fra  Davids  Salmer,  og  alle  de  benaadede  Sangere 
i den  kristne  Kirke  have  ligeledes  overholdt  det.  Vi  ville 
ikke  glemme,  hvor  meget  de  skylde  Salmernes  Bog,  og 
vi  ville  kun  minde  om  saadanne  Salmer  som : „Af  Dyb- 
sens  Kød  til  dig,  min  Gud“ ; „Som  tørstige  Hjort  monne 
skrige“;  „Til  Himlene  rækker  din  Miskundhed,  Gud“  og 
„Lovsynger  Herren,  min  Mund  og  mit  Indre",  der  alle  ere 
en  Efterklang  af  Israels  gamle  Salmebog.  Mange  af  de 
kraftigste  og  skønneste  Akkorder  i den  kristelige  Kirke- 
sang stamme  overalt  i Kristenheden  fra  de  gamle  Da- 
vids Salmer.  Vi  behøve  kun  at  tænke  paa  saadanne  Sal- 
mer som:  „Vor  Gud  han  er  saa  fast  en  Borg“;  „Befal 
du  dine  Veje“  o.  s.  f. 

Men  hvorfor  er  der  ikke  i det  nye  Testamente  skænket 
os  en  Salmebog  for  den  nye  Pagts  Folks  ? Bortset  fra  de 
ydre  Omstændigheder  er  der  en  dyb  indre  Grund  til,  at 
det  ikke  er  sket.  I den  gamle  Pagt  var  et  bestemt  Folk 
Genstand  for  Udvælgelsen  og  Bærer  af  Aabenbarin- 
gen.  Derfor  var  der  et  helligt  Pagtens  Sprog,  i hvilket 
det  gamle  Testamentes  Sange  ere  forfattede.  I den  nye 
Pagt  skulde  denne  folkelige  Skranke  falde.  Lovsangene 
til  Jesus  Kristus,  der  ikke  tilhører  ét  Folk,  men  hele 
Menneskeslægten,  skulde  ikke  mere  tone  paa  ét  Sprog 
som  Mose’s  Sang,  men  alle  Tungemaal  skulde  kappes  om 
at  forkynde  hans  Navn.  Vi  se,  hvilken  Fylde  af  herlige 
Sange  denne  Kappestrid  frembringer,  og  vi  ville  takke 
Gud  for,  at  han  har  skænket  ogsaa  vort  Folk  en  over- 
vættes klar  og  rig  Strengeleg. 

Salmesangen  finder  sin  Fuldendelse  i Lovsangen, 
som  Profeten  i Johannes  Aabenbaring  7.  hørte  af  de 
144,000  beseglede  af  alle  Israels  Børns  Stammer.  Den 
kirkelige  Lovsang,  der  nu  allerede  paa  mange  Sprog  fra 
alle  Verdensdele  stiger  op  til  Guds  Trone,  er  Forspillet 

til  hin  nye  Sang,  som  den  utallige  Mængde  af  alle  Folke- 
slag og  Stammer  og  Tungemaal  istemmer  for  Guds  Trone: 
„Saliggørelsen  tilhører  vor  Gud,  Ham,  som  sidder  paa 
Tronen,  og  Lammet !“  Herpaa  ville  først  alle  Himlens 
Engle  svare:  „Amen!  Velsignelse  og  Ære  og  Visdom 
og  Tak  og  Pris  og  Magt  og  Styrke  være  vor  Gud  i al 
Evighed!  Amen.“ 


